OzLabs/hebrew-wiki-articles huggingface dataset:
נוצרי חדש

נוצרי חדש (בלטינית: Novus Christianus; בספרדית: Cristiano Nuevo; בפורטוגזית: Cristão-Novo; בקטלאנית: Cristià Nou; בלאדינו: Kristiano muevo) היה שיוך חברתי-דתי והבחנה משפטית באימפריה הספרדית ובאימפריה הפורטוגזית, ששימש החל מהמאה ה-15 בעיקר כדי לתאר את צאצאיהם של היהודים והמורים הספרדים שהוטבלו לכנסייה הקתולית בעקבות . צו אלהמברה משנת 1492, הידוע גם כצו הגירוש, היה חוק אנטי-יהודי שנקבע על ידי המלכים הקתוליים עם הרקונקיסטה של חצי האי האיברי, שחייב יהודים להמיר דתם לנצרות קתולית או להיות מגורשים מספרד. רוב ההיסטוריה של "הנוצרים החדשים" מתייחסת לאנוסים (המומרים היהודים, שהיו ידועים בדרך כלל כקונברסוס) בעוד שהמומרים המוסלמים היו ידועים בשם .

כיוון שהמרות הדת הושגו בחלקן באמצעות כפייה וגם על ידי איום בגירוש, במיוחד כשמדובר ביהודים, האינקוויזיציות והמלוכנים האיבריים חשדו בכמה מה"נוצרים החדשים" שהם יהודים בסתר. האינקוויזיציה הספרדית ולאחר מכן האינקוויזיציה הפורטוגזית נוצרו כדי לאכוף אורתודוקסיה קתולית ולחקור את ההאשמות בכפירה. הדבר הפך לסוגיה פוליטית בספרד ובפורטוגל עצמן ובאימפריות שלהן בחו"ל, במיוחד באמריקה הספרדית, אמריקה הפורטוגזית והאיים הקריביים. לפעמים "נוצרים חדשים" נסעו לשטחים שנשלטו על ידי אויבי ספרד הפרוטסטנטיים – כגון האימפריה ההולנדית, האימפריה הקולוניאלית האנגלית, או אזורים בצרפת שהושפעו מההוגנוטים, כדוגמת בורדו – וקיימו שם בגלוי מצוות יהודיות, דבר שחיזק את החשד לקיומם של יהודים בסתר. אף על פי כן, חלק ניכר מאותם "נוצרים חדשים" נחשבו על ידי החברה הספרדית כקתולים באמת ובתמים, והצליחו להגיע לתפקידים בכירים במערכת הדתית (יוחנן מהצלב, תרסה מאווילה, חואן דה אווילה, ז'וזה דה אנשייטה, תומאס דה טורקמדה ואחרים) או הפוליטית (חואן דה אונאטה, לואיס קרווחל, הרנן פרז דה קוסאדה, לואיס דה סנטאנג'ל ואחרים).

לדברי , מורה לספרות והיסטוריון פורטוגזי, "הדיכוטומיה בין נוצרי ותיק לנוצרי חדש התקיימה בפועל רק בטקסונומיה האינקוויזיטורית. ההגדרה הדתית או האתנית של הנוצרים החדשים הייתה, בסופו של דבר, פורמלית בלבד. כמו כן, התווית 'נוצרי חדש' יכולה להתבסס על שמועות שמקורן באילן יוחסין מפוקפק, לשון הרע ותככים." על פי חוק, קטגוריית הנוצרים החדשים כללה את המומרים לאחרונה, וכל אדם שהוטבל שחלק כלשהו מדמו מגיע מהמומרים הללו, עד דור שלישי – אך הדור הרביעי פטור. בהמשך, בתקופת שלטונו של פליפה השני, מלך ספרד, הקטגוריה כללה כל אדם שחלק כלשהו מדמו מגיע מנוצרים חדשים, "מימי קדם". בפורטוגל, בשנת 1772, הורה סבשטיאאו דה מלו להפסיק את ההבחנה המשפטית בין נוצרים חדשים לנוצרים ותיקים.

קטגוריה:יהדות פורטוגל
קטגוריה:יהדות ספרד
קטגוריה:קאסטות באמריקה הלטינית
חוק התמיכה באכיפת החוק וביטחון שכונותינו

מושלת אריזונה ג'ן ברואר בפגישה עם הנשיא האמריקני [[ברק אובמה אשר נערכה ב-3 ביוני 2010 בעקבות חקיקת החוק במהלכה נידונו סוגיות ההגירה והביטחון לאורך הגבולות.]]
חוק התמיכה באכיפת החוק וביטחון שכונותינו (באנגלית: Support Our Law Enforcement and Safe Neighborhoods Act או Arizona Senate Bill 1070) הוא חוק של מדינת אריזונה שבארצות הברית הנחשב כחוק המחמיר והרחב ביותר שנחקק בארצות הברית בעשורים האחרונים נגד ההגירה הבלתי החוקית למדינה. החוק זכה לתשומת לב לאומית בארצות הברית ועורר מחלוקת רבה.

==תוכן==
החוק מגדיר כעבריין אדם-שאינו-אזרח השוהה באריזונה מבלי לשאת את התעודות המתחייבות לפי החוק הפדרלי. כמו כן, החוק מסמיך את הארגונים המשטרתיים באריזונה, המדינתיים והמקומיים, לאכוף את חוקי ההגירה הפדרליים של ארצות הברית. בנוסף, החוק מסמיך את רשויות האכיפה לנקוט בצעדים מחמירים כלפי אזרחים אמריקנים המעניקים למהגרים-בלתי-חוקיים הסעה, דיור או תעסוקה.

==השפעה==
החקיקה באריזונה הייתה אחת מכמה סיבות שדחפו את הדמוקרטים בקונגרס להציג הצעת חקיקה להסדרת הטיפול בהגירה. הסנטור שומר, ממנהיגי הדמוקרטים, שלח מכתב למושלת אריזונה, ג'ן ברואר וביקש ממנה לעכב את החוק בעוד הקונגרס עובד על רפורמה מקיפה בנוגע להגירה, אך ברואר דחתה את ההצעה.

אישור החוק הוביל לכך שבמדינות אחרות כמו אינדיאנה, ג'ורג'יה, דרום קרוליינה ויוטה העביר הסנאט חוקים דומים יותר או פחות ומדינות נוספות בארצות הברית שוקלות כיום גם כן לאמץ חקיקה דומה .

==ביקורת==
מבקרי החוק טוענים כי החוק מעודד שיטור מפלה ואפיון גזעי (Racial profiling), ואילו תומכי החוק מציינים כי החוק אינו אלא החלת חוק פדרלי קיים. עד היום התקיימו מחאות שונות נגד החוק ביותר מ-70 ערים בארצות הברית, כאשר בחלקם אף קראו להחרים את אריזונה. אף על פי כן, מסתבר, לפי תוצאות סקרים שהתקיימו בארצות הברית, כי ישנה תמיכה נרחבת בחוק זה בקרב אזרחי ארצות הברית. 

==קשיים משפטיים==
החוק נחתם על ידי המושלת ברואר, ב-23 באפריל 2010 והיה אמור להיכנס לתוקפו ב-29 ביולי 2010.. יום לפני כניסת החוק לתוקף, הוציאה סוזאן בולטון, השופטת הפדרלית של מחוז אריזונה, צו מניעה זמני אשר ביטל את הסעיפים שהסמיכו את רשויות החוק במדינה לנקוט יד ברזל נגד מהגרים בלתי חוקיים. פרט לאותם הסעיפים שבוטלו נכנסו לתוקף יתר סעיפי החוק. מושלת אריזונה ציינה כי בכוונתה לערער על ההחלטה..
ב-25 ביוני 2012 פסל בית המשפט העליון של ארצות הברית את רוב התקנות של החוק, אך הכשיר את התקנה השנויה ביותר במחלוקת בחוק, המאפשרת לשוטרים לעצור כל אדם הנראה בעיניהם כמהגר בלתי חוקי ולדרוש ממנו להציג מסמכים.

== ראו גם ==
* הגירה בלתי חוקית לארצות הברית

== קישורים חיצוניים ==

* 
* 
*
* 
* 

==הערות שוליים==

קטגוריה:אריזונה
קטגוריה:2010 בארצות הברית
קטגוריה:ארצות הברית: חקיקת הגירה
ראובן פדהצור

המצבה על קברו של ראובן פדהצור ב[[כפר סבא]]
ראובן פדהצור (21 בפברואר 1948 – 14 באפריל 2014) היה קברניט בחברת התעופה "ארקיע" ופרשן לענייני ביטחון בעיתון "הארץ" ובגלי צה"ל. מרצה וחוקר לענייני ביטחון.

==ביוגרפיה==
נולד בישראל, בנם של יחיאל ורחל פדהצור ונכדו של משה פדהצור, מראשי היישוב היהודי בצפת. בנעוריו היה שוער בקבוצת הכדורגל מכבי פתח תקווה ובנבחרת הנוער.

עם גיוסו לצה"ל התנדב לקורס טיס, אותו סיים כטייס קרב. בשנת 1992 קיבל תואר דוקטור מטעם החוג למדע המדינה באוניברסיטת תל אביב, על עבודה שכותרתה "השפעתם של "מטבחי החלטה" בקביעת מדיניות הביטחון הלאומי: ממשלת אשכול והשטחים, 1967-1969". הרצה בתוכנית ללימודי ביטחון באוניברסיטה זו, ועסק במחקר עבור מרכז יפה למחקרים אסטרטגיים. לימד גם במכללה לביטחון לאומי ובמכללת נתניה, שבה ניהל את המרכז לדיאלוג אסטרטגי.

החל משנות ה-80 פרסם סקירות ומאמרי פובליציסטיקה בעיתון "הארץ" בנושאי צבא וביטחון. בין השאר התנגד לפרויקט הלביא והציג במאמריו עמדה נחרצת נגד הפיתוח וההצטיידות בישראל במערכות טילים נגד טילים ("חץ", "כיפת ברזל" ו"שרביט קסמים"). הביע התנגדות גם לתקיפת תוכנית הגרעין האיראנית על ידי חיל האוויר הישראלי. במוסף "הארץ/ספרים" התפרסמה ביקורת ספרות שלו על ספרים העוסקים בביטחון. נמנה עם מגישי התוכנית "רצועת הביטחון" בגלי צה"ל.

בנובמבר 1993 שידר ערוץ 2 תחקיר של פדהצור שעסק בביצועיו הכושלים של טיל הפטריוט במלחמת המפרץ. אף שהכתבה אושרה לשידור על ידי הצנזורה הצבאית, בעקבות שידורה נחקר פדהצור כחשוד בעבירה של החזקת מסמך רשמי כשאינו מוסמך לכך. לאחר שנחקר פעמים רבות, המליצה המשטרה להעמידו לדין בעבירת ריגול חמור, אך כעבור שנה מתחילת החקירה החליטה פרקליטות המדינה על סגירת התיק נגדו מחוסר עניין לציבור.

ראובן פדהצור נהרג בתאונת דרכים סמוך למחלף קיסריה בליל הסדר תשע"ד, 14 באפריל 2014,
לאחר שעצר בשולי הכביש עם האופנוע אשר עליו רכב ונדרס בידי רכב חולף. הותיר אישה וארבע בנות. נקבר בבית העלמין האזרחי מנוחה נכונה כפר סבא.

==ספריו==
* Rearming Israel - Defense Procurement Through the 1990s, Westview Press, 1991, יחד עם אהרון קליימן.
* מערכת החץ וההגנה האקטיבית נגד טילים בליסטיים: אתגרים ושאלות, המרכז למחקרים אסטרטגיים, אוניברסיטת תל אביב, 1993.
* ניצחון המבוכה: מדיניות ממשלת אשכול בשטחים לאחר מלחמת ששת הימים, יד טבנקין, 1996.

==קישורים חיצוניים==

* 
* 
* 
* 
* מאמריו בכתב העת "מערכות":
** 
** 
** 
** 
* מידע על [https://merhav.nli.org.il/primo-explore/search?query=any,exact,ראובן%20פדהצור,OR&query=any,exact,פדהצור%20ראובן,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0&fromRedirectFilter=true ראובן פדהצור] בקטלוג "מרחב" של הספרייה הלאומית
* 

==הערות שוליים==

קטגוריה:פובליציסטים ישראלים
קטגוריה:סגל הארץ
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: מדע המדינה
קטגוריה:טייסי חיל האוויר הישראלי
ראובן
קטגוריה:סגל המכון למחקרי ביטחון לאומי
קטגוריה:הרוגי תאונות דרכים בישראל
קטגוריה:אישים הקבורים בבית הקברות מנוחה נכונה כפר סבא
קטגוריה:טייסי ארקיע
קטגוריה:כדורגלני מכבי פתח תקווה
קטגוריה:ישראלים שנולדו ב-1948
קטגוריה:ישראלים שנפטרו ב-2014
מונוגרפיה

מוֹנוֹגרפיה (מיוונית Μονογραφία - כתב יחיד) היא חיבור עיוני מחקרי ממוקד, סיכומי, מקיף וממצה על נושא יחיד, מוגדר היטב.

מונוגרפיה נכתבת לרוב על ידי מחבר יחיד, אך ייתכן שמספר מחברים יחברו מונוגרפיה אחת. היקף המונוגרפיה יכול לנוע ממאמר ועד ספר ארוך (אף בן מספר כרכים, כאשר החלוקה לכרכים היא טכנית, בשל היקף החומר, ולא מהותית), אולם בדרך כלל מדובר על חיבור קצר.

מונוגרפיות מיועדות על מנת לתת לקורא מושג מלא, עקבי וכולל על נושאן. לפיכך מעניקה המונוגרפיה גוף-מידע אודות הנושא, שיכול לעמוד בפני עצמו, למשל עבור משכיל שאינו מומחה, ומהווה מבוא טוב לנושא למבקשים להתעמק בו. לעיתים מגדיר המחבר את יצירתו כמונוגרפיה ולעיתים היא מוגדרת ככזאת בדיעבד, על ידי הביקורת (כהערכה חיובית).

מונוגרפיה על דמות תתמקד בדרך כלל בתקופה מסוימת בחייה או באפיק פעולה או יצירה מסוימים. היא לא תסקור את כל מהלך חיי הדמות, כנהוג בביוגרפיה.

==קישורים חיצוניים==
* [https://web.archive.org/web/20071226131115/http://pubs.nrc-cnrc.gc.ca/eng/books/definition.html הגדרה של מונוגרפיה], מועצת המחקר הלאומית של קנדה 

קטגוריה:אקדמיה
קטגוריה:סוגות ספרותיות
קטגוריה:ספר
מוישה רוזן

משה (מוישה) רוזן (אנגלית: Moishe Rosen; 12 באפריל 1932 – 19 במאי 2010) היה כומר בפטיסטי אמריקאי ממוצא יהודי, מייסד התנועה יהודים למען ישוע ומנהלה במשך עשרות שנים.

== חייו ==
מוישה רוזן נולד ב-1932 בשם מרטין מאייר רוזן בקנזס סיטי לרוזה לבית בייקר, ממשפחה יהודית רפורמית מאוסטריה ולבן רוזן, ממשפחה יהודית אורתודוקסית שאף פקד את בית הכנסת אך בנו תיאר אותו כלא-דתי. הוא היה בן בכור בין שני בנים וגדל בדנוור. למד באוניברסיטת קולורדו, ובשנת 1950 נישא בבית כנסת בדנוור לסיל סטאר, שגדלה במשפחה יהודית אורתודוקסית אך מרדה נגד אמונת הוריה. בשנת 1953 שני בני הזוג התנצרו ברוח ה"אוונגליקליסטית" . הוא למד ב-Northeastern Bible Institute בניו ג'רזי, ובשנת 1957 הוסמך ככומר בפטיסטי.

בשנות ה-50 ו-ה-60 עבד בעבור ארגון אוונגליסטי בשם "American Board of Missions to the Jews". הוא נודע תחילה בשמו הלועזי, מרטין, והתפלל בכנסייה בפטיסטית רגילה. אבל בשנת 1973 הקים את הארגון "יהודים למען ישוע" בסן פרנסיסקו, ועמד בראשו עד לשנת 1996. רוזן התמחה בשימוש בסמלים יהודיים מוכרים כדי למשוך צעירים שהשתתפו בתרבות-הנגד והיו בחיפוש רוחני, והיה הראשון לעשות בכך שימוש משמעותי. הטקטיקות הפרובוקטיביות שלו (כולל אזכור השואה) יצרו, על אף הצלחתן, מתיחות בינו לפטרוניו במיסיון האוונגליסטי. הוא הפך לדמות המזוהה ביותר עם היהדות המשיחית שהחלה לצמוח אז, שפעיליה סירבו לראות בעצמם יהודים מומרים או בני-חסות של המיסיון, אלא עמדו על זהותם העצמאית כיהודים המאמינים בישו. רוזן העיד על עצמו שפעילותו חיברה אותו שוב לתחושה ולעניין היהודי. 

כתב מספר ספרים, בהם “Jews for Jesus” בשנת 1974, “The Sayings of Chairman Moishe” בשנת 1974 ו-“Share the New Life With a Jew” בשנת 1976. 

במשך חייו הוא המשיך לקיים סממנים של אורח חיים יהודי, כמו סדר פסח, צום יום כיפור ונישואין תחת חופה. בערוב ימיו, התריע ממה שהגדיר כטשטוש מושגים מסוכן ביהדות המשיחית: הוא חשש מן האמונה שיש בתורה ובמצוות ערך רוחני כלשהו (בניגוד לקיומן כסממנים אתניים ופולקלוריים), מהבידול האפשרי בין מאמינים יהודים וגויים בישו, ומייחוס תפקיד באפוקליפסה למדינת ישראל. הכרזתו האחרונה לחברי תנועתו הייתה ברוח זו: 

נפטר בשנת 2010 מסרטן הערמונית, בן 78 במותו.
השאיר שתי בנות:רות ולין.

== קישורים חיצוניים ==
* מרגלית פוקס, [http://www.nytimes.com/2010/05/22/us/22rosen.html מוישה רוזן, 78, נפטר], הניו יורק טיימס, 21 במאי 2010 
* [http://blog.jforj.com/moisherosen/ דף לזכרו], באתר יהודים למען ישוע
* [http://www.haaretz.com/jewish-world/moishe-rosen-founder-of-jews-for-jesus-dies-aged-78-1.291759 Moishe Rosen, founder of Jews for Jesus, dies aged 78], הארץ, 23 במאי 2010 
* 
*[https://www.nndb.com/people/121/000133719/ באתר nndb]
* [https://www.independent.co.uk/news/obituaries/moishe-rosen-evangelist-who-founded-the-jews-for-jesus-movement-2060054.html כתבה בעיתון Independent]
Phil Davison - Moishe Rosen: Evangelist who founded the Jews for Jesus movement 24/08/2010

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יהדות משיחית
קטגוריה:כמרים בפטיסטים
קטגוריה:יהודים מומרים אמריקאים
קטגוריה:מתנצרים
קטגוריה:אמריקאים שנולדו ב-1932
קטגוריה:אמריקאים שנפטרו ב-2010
זאב מרגלית

זאב מרגלית (1924 – 9 בדצמבר 2019) היה ניצב במשטרת ישראל.

== ביוגרפיה ==
זאב מרגוליס נולד בשנת 1924 בפולין. בשנת 1943 התגייס לחיל הנוטרים, וערב הקמת מדינת ישראל הוא היה תת-מפקח. שירת במשטרת ישראל מיום הקמתה, עת מונה במאי 1948 למפקח על המנהלה בנפת נתניה. הוא עבר להיות קצין המנהלה של מחוז תל אביב, ובנובמבר 1949 הועלה לדרגת מפקח ראשון, כאשר כבר שירת באגף המנהלה במטה הארצי. בשנת 1951 עבר להיות מ"מ ראש מחלקת כוח אדם ומשנת 1953 כיהן שנים ארוכות בראש מחלקת כוח האדם במטה הארצי. בשנת 1953 עלה לדרגת רמ"ח. בסוף 1958 הוסמך כעורך דין. באוקטובר 1963 עזב את המטה ומונה לסגן מפקד מחוז תל אביב, עת היה ניצב המשנה הצעיר במשטרה. בשנת 1972, לאחר שמונה שנים כסגן מפקד מחוז תל אביב, ולאחר שעלה לדרגת תת-ניצב, עלה שמו כמועמד לתפקיד מפקד מחוז תל אביב, אולם הוא לא קיבל את התפקיד ובמקום זאת מונה לממונה על תלונות הציבור.
במאי 1978 הוקם בראשותו אגף המטה, אליו אוחדו מחלקות כוח אדם, תקנים וארגון, הדרכה ועיבוד נתונים אוטומטי. 

בשנת 1980, לאחר פרישתו מהמשטרה, הוקמה נציבות קבילות שוטרים וסוהרים ומרגלית מונה לנציב הראשון.

נפטר ב-9 בדצמבר 2019. הותיר בן ושתי בנות.

==הערות שוליים==

קטגוריה:ישראלים ילידי פולין
קטגוריה:ניצבי משטרת ישראל
קטגוריה:עורכי דין ישראלים
קטגוריה:ישראלים שנולדו ב-1924
קטגוריה:ישראלים שנפטרו ב-2019
הדוב בבית הכחול

הדוב בבית הכחול (באנגלית: Bear in the Big Blue House) היא תוכנית טלוויזיה לילדים בהנחיית בובות מבית היוצר של חברת ג'ים הנסון.

התוכנית שודרה בישראל בטלוויזיה החינוכית בשנת 2000, ובהמשך הועברה לערוץ הופ! ולערוץ ג'וניור.

== סקירה כללית ==
כוכב הסדרה הוא דוב חום וידידותי בשם דוב המלמד ומבדר את הצופים הצעירים באמצעות שירים, עצות וסיפורים שונים ובעזרת גישה ידידותית ואופטימית. 

הסדרה מלמדת מושגים בסיסים שונים כגון צורות, כוח הכבידה, עזרה לזולת, עונות השנה, ואף גמילה מחיתולים.

אל הדוב מצטרפים לאורך הסדרה מגוון נרחב של חיות יער - טרילו הלֶמוּר, בירביר העכבר, פיפ ופופ הלוטרות התאומות וגורת דובים קטנה בשם זוזי - כולם עוזרים לדוב להמחיש את לצופים הנושא בה התוכנית עוסקת באותו היום. כמו כן, בסוף כל פרק הדוב יוצא אל המרפסת בביתו על מנת לדבר עם הירח על הנושא בו עסקה התוכנית. לאחר מכן הוא הולך לישון.

== דמויות ומדבבים == 
* הדוב (עברית: יניב צדוק, אנגלית: נואל מקנייל) - דוב גבוה וחביב שנוהג לתת עצות טובות.
* בירביר (עברית: דור צויגנבום, אנגלית: פיטר לינז) - עכבר קטן וכחול.
* פיפ ופופ (עברית: אורלי קטן ויואב בר-לב, אנגלית: פיטר לינז וטיילר באנץ') - לוטרות תאומות סגולות שחיות באגם שמאחורי ביתו של הדוב.
* זוזי (עברית: אור אזולאי, אנגלית: ויקי אייבנר) - גורת דובים קטנה ומלאת דמיון.
* טרילו (עברית: גיורא קנת, אנגלית: טיילר באנץ') - למור צבעוני ונלהב.
* צילית (עברית: אורנה כץ, אנגלית: פיטר לינז וטארה מוני) - ילדת צל מסתורית המספרת לדוב סיפורים באמצעות תיאטרון צלליות.
* לבנה (עברית: אפי בן ישראל/נורית בנאי קורן, אנגלית: פיטר לינז ולין טייפן) - חברתו של הדוב המדברת ושרה איתו מדי לילה.
* סבתא פלורי (עברית: אורלי קטן) - סבתא של בירביר.
* סבא אוטו (עברית: יהויכין פרידלנדר) - סבא של פיפ ופופ.
* דוקטור כץ (עברית: עמי מנדלמן) - חזיר בית ורופא שמדי פעם מבקר את הדוב.
* בני העטלף.
* קרן השמש.
* ריטה העכברונת.
* הארי הברווז.
* אורסה - בת דודתו של הדוב מספרד.

== קישורים חיצוניים ==
* 

* 

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה אמריקאיות בכיכובן של בובות
קטגוריה:דיסני: סדרות טלוויזיה
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
קטגוריה:חברת ג'ים הנסון: סדרות
קטגוריה:דובים בדיוניים
קטגוריה:סדרות Playhouse Disney
שועל קטן-אוזן

שועל קטן-אוזן (שם מדעי: Atelocynus microtis) הוא מין יחיד בסוג Atelocynus, השייך למשפחת הכלביים. זהו מין ייחודי האנדמי לאזור אגן הניקוז של נהר האמזונאס. 

על אף שמו בעברית, הוא איננו שועל אלא דמוי-שועל (באנגלית, לשם המחשה, הוא נקרא Short-eared dog, כלומר "כלב קצר-אוזניים").

השועל קטן האוזן חי ביערות הגשם הגדולים של אגן האמזונאס במדינות ברזיל, פרו, אקוודור וקולומביה, ונחשב לחיה חמקמקה שנמנעת מחברת בני האדם, ולכן אין הרבה מידע עליה. עם זאת, ידוע שעיקר פעילותו מתרחשת בלילה, ושהוא ניזון מחרקים, יונקים קטנים, דגים, צפרדעים, נחשים ופירות בר.

ניביו חשופים כאשר פיו סגור. פרוותו קצרה ונוקשה, וצבעה חום או שחור, עם נגיעות עמומות של אדום וחום באזור הבטן. כמו כן, יש לו פס ארוך כהה לאורך הגב והזנב. אורכו הממוצע הוא 72–100 ס"מ וזנבו 25–35 ס"מ. משקלו 9 עד 10 ק"ג.

==קישורים חיצוניים==

 
* Fieweger, E., S. Giraud and P. Myers. 2009. "[http://animaldiversity.ummz.umich.edu/site/accounts/information/Atelocynus_microtis.html Atelocynus microtis]" (On-line), Animal Diversity Web. Accessed May 28, 2010

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1883
קטגוריה:טקסונים שתוארו בידי פיליפ סקלטר
קטגוריה:כלביים
קטגוריה:יונקים יחידים בסוגם
קטגוריה:אקוודור: יונקים
קטגוריה:יונקים ביער האמזונאס
תרפיית קרניוסקרל

טיפול בשיטת תרפיית קרניוסקרל
תרפיית קְרַנְיוֹסַקְרָל (אנגלית: Craniosacral Therapy) היא שיטת טיפול ברפואה משלימה המתבצעת באמצעות מגע ומישוש. מתרגלי השיטה טוענים כי היא מאזנת את תנודת נוזל המוח והשדרה ובכך כביכול מחזקת את כוח הריפוי הפנימי. אין ראיות לאפקטיביות של השיטה והיא נחשבת לפסאודו-מדעית.

==פיתוח השיטה==
שיטת קרניוסקרל פותחה בשנת 1930 על ידי האוסטאופת ד"ר ווילאם סטרלנד (William Garner Sutherland, 1873-1954), שטען כי בהיותו סטודנט מצא כי ניסיונו מתנגש עם מה שנלמד אז בבית הספר לרפואה שאין תנועה בין עצמות הגולגולת של האדם. סטרלנד המשיך במחקריו עד שמצא, לדבריו, כי קיימת תנועה, ותדירותה ואיכותה מעידה על המצב הבריאותי, הנפשי והפיזי, של האדם. מתוך התבוננות בצורת עצמות הגולגולת למד שיש ביניהן חפיפה מסוימת, שהזכירה לו זימי דג. סטרלנד הסיק שייתכן שהמטרה של צורה זו היא לאפשר תנועת נשימה בין העצמות. הוא הניח כי חוסר תנועה עלול לגרום לבעיות שונות.

בניסוי שערך סטרלנד חבש קסדה מיוחדת, שהפעילה לחץ על אזורים שונים בגולגולתו, הוא מצא, לדבריו, שהלחץ במקומות מסוימים מביא לשינויים פיזיים, ובהם הפרעות עיכול, נשימה או כאבי ראש ולשינויים מנטליים - חוסר שקט, כעס, ירידה בזיכרון, פגיעה ביכולת הדיבור ועוד. סטרלנד טען כי התנועה של מערכת העצמות בגולגולת היא תנועה עדינה של התכווצות והתרחבות, אשר עובדת בתנועה מחזורית ובלתי רצונית. כל הגוף נע, כביכול, עם תנועה זו, והיא אינה תלויה בקצב הלב או הנשימה. על בסיס הניסוי טבע סטרלנד את המונח "נשימת החיים", ופיתח את שיטת קרניוסקרל.

תרפיית קרניוסקרל איננה מגובה במחקרים מדעיים ואף עומדות בסתירה לעובדות מבוססות בביולוגיה וברפואה.

==המנגנון המכני של המערכת הקרניוסקרלית==
לפי השיטה, קיימים חמישה ביטויים פיזיולוגיים למערכת הנשימה הראשונית:
#תנועה בין עצמות הגולגולת
#תנועה של עצם העצה בין עצמות האגן
#תנודת נוזל המוח והשדרה
#פעימת מערכת העצבים המרכזית
#מתח הדדי בקרומי המוח

== גישות שונות בקרניוסקרל ==
*הגישה הביודינמית - בגישה זו, אותה מובילים פרנקלין סילס, ה' מילן ורונלד בייקר, הדגש הוא בהקשבה ובמתן האפשרות למערכת הפנימית להתחבר אל כוח הריפוי הפנימי, על מנת למצוא את האיזון והבריאות. תפקיד המטפל הוא להתבונן ולהקשיב על מנת לשפר את ביטוי נשימת החיים בגוף, האחראית על תפקוד המגנון המכני-פיזיולוגי בגוף.
*הגישה המכנית - על פי ד"ר ג'ון אפלדג'ר. בגישה זו מושם דגש על תיקון המנגנון המכני כמו בטיפול אוסטאופתי הכולל הפעלת מניפולציות עדינות, לתיקון תנועתיות המערכת הקרניוסקרלית. מטרת הטיפול היא לשפר את המנגנון המכני של מערכת הקרניוסקרל כדי לחזור לאיזון פיזי ונפשי.

== ביקורת ==
באוקטובר 2012 ביצע אדזרד ארנסט - רופא חוקר, סקירה שיטתית של ניסויים קליניים רנדומלים, שנעשו בטיפול קרניוסקרל. מסקנתו הייתה, שמלבד השפעות אקראיות, שיטת הטיפול אינה מבוססת על הוכחות שעלו מניסויים קליניים קפדניים. 

== קישורים חיצוניים ==

*מרכזי קרניוסקרל ביו-דינאמי
** [http://www.securenet.net/members/aaxt/ אנדראה אקסט, קנדה]
* [https://web.archive.org/web/20100113102507/http://www.energyschool.com/CSES_Home/Craniosacral_Books.html ספרי קריאה]

קטגוריה:רפואה אלטרנטיבית
קטגוריה:פסאודו-מדע
קטגוריה:פסיכותרפיה פסאודו-מדעית
מנחת שי

"מנחת שי" הוא חיבור של רבי ידידיה שלמה רפאל נורצי, העוסק בצורתן, ניקודן ומסורתן של תיבות ואותיות המקרא, ומטרתו לברר וללבן את גרסאות המקרא בענייני כתיב, ניקוד וטעמים, ולקבוע את הנוסח הנכון.

שם החיבור הוא כראשי תיבות של שם המחבר (מנחת ש"י - שלמה ידידיה) אך שמו המקורי של הספר היה "גודר פרץ".

החיבור הודפס לראשונה במנטובה באמצע המאה השמונה עשרה (כמאה שנה לאחר כתיבתו על ידי המחבר), ומאז חזר ונדפס במקומות שונים, חלקן בצמוד למהדורות של חמישה חומשי תורה או חמש מגילות.

גם היום נחשב החיבור למקור סמכות בענייני הנוסח, ומשקף פסיקות חשובות בדרכי הכתיבה והקריאה במקרא. חוקרים ולומדים נזקקים לו ומכבדים את הכרעותיו, וזאת אף על פי שנוסח החיבור כמות שהיה לפנינו (בעיקר במקראות גדולות) נדפס בשיבושים רבים, וחלק גדול מן הניקוד והטעמים שסימן מחברו שונו בו או הושמטו, ובכך נמנעת הבנת העניין ולעיתים גם משתבשת עד כדי היפוך כוונת המחבר.

בשנת תשס"ה הופיעה מהדורה של מנחת שי לתורה, הנאמנת לכתבי היד האוטוגראפיים של המחבר. את המהדורה יצר ד"ר צבי בצר וערך יוסף עופר.

==ראו גם==
*יקותיאל הכהן

==קישורים חיצוניים==
* 
* 
* 
* 

קטגוריה:מסורה
קטגוריה:ספרי המאה ה-17
קטגוריה:ארון הספרים היהודי
גארת' תומאס

גארת' תומאס (באנגלית: Gareth Thomas; נולד ב-25 ביולי 1974) הוא שחקן רוגבי בעבר. יליד ויילס. שיחק בקבוצת קרוסיידרס הוולשית (החל מבמרץ 2010) המשחקת בסופר ליג האירופי משנת 2005 (14 קבוצות מאנגליה, צרפת וויילס, משתתפות בליגה זו). 

ב-26 במאי 2007 עלה תומאס למקום הראשון כשחקן הוולשי שהופיע הכי הרבה פעמים במדי הנבחרת (93 הופעות). הוא מדורג במקום ה-9 בעולם בכל הזמנים בכמות הטריי שקבע. בדרך כלל הוא משחק בתפקיד של מאסף (FullBack), שחקן כנף (Wing) או קשר (Center). 

במהלך גביע העולם ברוגבי בשנת 2007 היה תומאס לשחקן הוולשי הראשון שזכה ב-100 משחקים בינלאומיים בגרסת הרוגבי יוניון (לרשותו עוד שלושה ניצחונות כשחקן בריטניה ואייריש ליונס, מדורג 7 בעולם). לאחר מכן, במשחק עצמו הוא ביצע טריי ומנע טריי, אך ויילס הפסידה לפיג'י והודחה מהטורניר. 

תומאס הוא שחקן הרוגבי הפעיל הראשון במסגרת הרוגבי יוניון שיצא מהארון. לפי ספורטס אילוסטרייטד תומאס הוא הספורטאי המקצועני היחידי בעולם כיום, המשחק בקבוצת ספורט כלשהי שהוא הומוסקסואל גלוי.

== ביוגרפיה ==
תומאס נולד בסארן, כפר קטן השוכן 5 ק"מ צפונית לברידג'נד. אביו עובד בדואר, ואמו בבית חולים. עד שנת 1997 הוא שיחק בקבוצת ברידג'נד. מ-1997 ועד 2001 שיחק בקבוצת קארדיף. לאחר מכן, חזר לשחק שתי עונות בברידג'נד והוביל את הקבוצה בשנת 2003 לאליפות ויילס, ללא הפסד בית והפסד חוץ אחד בלבד לשתי המתחרות המדורגות במקום השני והשלישי. ב-2003 הוא הצטרף לעונה אחת לסלטיק ווריורס כקפטן הקבוצה. בשנים 2004 - 2007 הוא שיחק בטולוז וזכה עם קבוצתו בגביע אירופה ברוגבי (מכונה גם גביע הייניקן) בשנת 2005. אחר כך שיחק שלוש עונות בקארדיף בלוז.

== חייו האישיים ==
תומאס היה נשוי בשנים 2002 - 2006 לג'מה אהובת נעוריו. נישואים אלו הסתיימו בשנת 2007. בדצמבר 2009 הודיע בציבור שהוא הומו. "אני לא רוצה להיזכר בציבור כשחקן הרוגבי ההומו, אלא כשחקן רוגבי, ובראש ובראשונה אני גבר." בריאיון ל-BBC תומאס אמר שהוא מקווה שהיציאה מהארון שלו תעזור לנערים הומואים המשחקים רוגבי להרגיש חופשי לצאת מהארון ועדיין להיחשב כשחקני רוגבי הומואים מוכשרים.

בשנת 2019 הודיע שחלה באיידס. למרות זאת התחרה בתחרויות כגון טריאתלון איש הברזל. ב-2021 יצא סרט תיעודי אודותיו בשם "HIV ואני" המשודר בערוץ הבריאות.

== קישורים חיצוניים ==

* 

קטגוריה:ספורטאים ולשים
קטגוריה:ספורטאים להט"בים בריטים
קטגוריה:שחקני רוגבי בריטים
קטגוריה:חברי היכל התהילה הלאומי לספורט גאה
קטגוריה:להט"בים ולשים
קטגוריה:בריטים שנולדו ב-1974
מוסקוביץ

מוסקוביץ או מוסקוביץ הוא שם משפחה מזרח אירופאי שמשמעותו "בנו של מוסקו"

קטגוריה:שמות משפחה שמבוססים על השם משה
קטגוריה:שמות משפחה
ארון וינטר

ארון מוחמד וינטר (בהולנדית: Aron Mohamed Winter; נולד ב-1 במרץ 1967 בפרמריבו שבסורינאם) הוא כדורגלן עבר הולנדי ומאמן בנבחרת סורינם. אשר שיחק בעמדת הקשר. נולד לאב מוסלמי ולאם יהודייה.

==קריירה==
כאשר היה וינטר בן 19 הצטרף לקבוצת אייאקס אמסטרדם, ואת הופעת הבכורה שלו קיים ב-6 באפריל 1986 בניצחון על אוטרכט. עם אייאקס זכה פעמיים בגביע ההולנדי (1987 ו-1988) באליפות הולנד (1990), בגביע אירופה למחזיקות גביע (1987) ובגביע אופ"א (1992), בטרם עבר בשנת 1992 לאיטליה לקבוצת לאציו.

לאחר ארבע שנים שבהן לא הצליח לזכות בתואר עם לאציו, עבר וינטר בשנת 1996 לקבוצת אינטר מילאנו, שם שיחק לצידם של רוברטו באג'ו, ג'וזפה ברגומי וג'יאנלוקה פאליוקה. יחד עם שחקנים אלו זכתה הקבוצה בשנת 1998 בגביע אופ"א עם ניצחון 3-0 על לאציו במשחק הגמר, לאחר שהפסידה בגמר אותו המפעל בשנה הקודמת בדו-קרב בעיטות עונשין לשאלקה 04, כאשר וינטר מחמיץ את בעיטת העונשין האחרונה.

לאחר פרישתו שימש כעוזר מאמן אייאקס ומאמן קבוצת המילואים של המועדון, ובעונת שימש כמאמן טורונטו מליגת ה-MLS.

===נבחרת הולנד===
וינטר היה חבר סגל נבחרת הולנד אשר זכתה בטורניר יורו 1988. כבש שער נגד נבחרת ברזיל בשלב רבע-גמר מונדיאל 1994, ושותף גם ביורו 1996 ומונדיאל 1998

וינטר שיחק במדי נבחרתו ב-84 משחקים בהם כבש שישה שערים.

==קריירת אימון==
לאחר כשלוש שנים כעוזר מאמן של קבוצת האקדמיה של אייאקס אמסטרדם, ווינטר חתם על חוזה לשלוש שנים עם טורונטו הקנדית מליגת ה-MLS ב-6 בינואר 2011. וינטר הביא את הקולגה לשעבר בוב דה קלרק מאייאקס להיות עוזר המאמן שלו, בעוד פול מרינר גם הובא באותו יום כמנהל פיתוח שחקנים. לאחר פתיחת עונה מאכזבת מול ונקובר ווייטקאפס שהסתיימה בתבוסה 4–2 בחוץ ב-19 במרץ, ווינטר ניצח את משחקו הראשון כמאמן ראשי של טורונטו בשבוע שלאחר מכן מול פורטלנד טימברס 2–0 בטורונטו.

וינטר זכה בגביע הראשון שלו עם טורונטו בתחילת יולי, כאשר טורונטו ניצחה את ונקובר 3–2 בסיכום וכבש את אליפות קנדה השלישית ברציפות שלה, ובכך זכה במקום בליגת האלופות קונקא"פ 2011-12. וינטר הגיע עם טורונטו לחצי גמר ליגת האלופות, הפעם הראשונה שמועדון קנדי התקדם כל כך רחוק בתחרות. טורונטו הפסידה בסופו של דבר 7–3 במצטבר לסנטוס לגונה.

עם זאת, טורונטו החלה את עונת ה-2012 עם תשעה הפסדים רצופים, ההתחלה הגרועה ביותר לעונה בתולדות ה-MLS. טורונטו ניצחה במשחקה העשירי 1–0 מול פילדלפיה ב-26 במאי 2012, אך זה לא הספיק כדי להציל את עבודתו של וינטר, שכן המועדון הודיע ב-7 ביוני 2012 שהוא יוחלף על ידי מנהל פיתוח השחקנים, פול מרינר.

ב-6 בספטמבר 2022 הוכרז וינטר כמאמן הזמני של סורינאם. וינטר ירש את סטנלי מנזו, שעמד בראש הצוות במשך שבעה חודשים לפני שעזב לעבוד בבייג'ינג גואן.

==קישורים חיצוניים==

==הערות שוליים==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני נבחרת הולנד
קטגוריה:כדורגלני אייאקס
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני ספרטה רוטרדם
קטגוריה:כדורגלנים יהודים
קטגוריה:מאמני כדורגל הולנדים
קטגוריה:מאמני טורונטו
קטגוריה:יהודים הולנדים
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:הולנדים שנולדו ב-1967
נציבות קבילות שוטרים וסוהרים

נציבות קבילות שוטרים וסוהרים היא יחידה במשרד לביטחון הפנים שתפקידה לברר קבילות של שוטרים וסוהרים נגד מפקדיהם.

==היסטוריה==
הנציבות הוקמה ב-1980 כשנתיים לאחר שהוועדה לבירור נושא הפשיעה בישראל (ועדת שימרון), המליצה לעשות זאת כחלק מהמלצותיה לשינויים מבניים במשטרת ישראל (״על מנת למנוע לחצים שדרגים נמוכים לא יוכלו לעמוד בהם״), וכן זמן קצר לאחר שפקודת המשטרה תוקנה ונאסר בה על התארגנות שוטרים. מבנה הנציבות ואופי פעולתה התבססו במידה רבה על נציבות קבילות החיילים שהוקמה שש שנים קודם לכן. מעמדה של הנציבות בעניין שוטרים עוגן בפקודת המשטרה, ומקביל תוקנה גם פקודת בתי הסוהר להסדרת מעמדה בעניין סוהרים. בשנת 2006 הועברו ההוראות בעניין מפקודת המשטרה לחוק המשטרה (דין משמעתי, בירור קבילות שוטרים והוראות שונות), התשס"ו-2006, תוך עריכת שינויים שונים במבנה הנציבות ודרכי פעולתה, בהתבסס על לקחים שהופקו בשנות פעילותה. בשנת 2008 בוצעו תיקונים דומים גם בפקודת בתי הסוהר.

==נציב הקבילות==
בראש הנציבות עומד נציב הקבילות, שמתמנה בידי השר לביטחון הפנים, לאחר התייעצות עם שר המשפטים ובאישור ועדת הפנים והגנת הסביבה של הכנסת. כשיר לכהן כנציב מי שכשיר להתמנות שופט מחוזי, הוא אינו שוטר או סוהר, הוא בעל ידע מקצועי, רקע או ניסיון בתחומים הקשורים למשטרה ולשירות בתי הסוהר, והוא לא הורשע בעבירה שמפאת מהותה, חומרתה או נסיבותיה אין הוא ראוי לכהן בתפקיד. תקופת כהונתו חמש שנים, וניתן להאריכה בשנתיים נוספות. הנציב אינו כפוף למפכ"ל המשטרה או לנציב בתי הסוהר, וכדי להבטיח את עצמאותו, קובע החוק במפורש כי "אין על נציב הקבילות מרות בענייני מילוי תפקידו... זולת מרותו של הדין".
{| class="wikitable sortable"
|+
!נציב הקבילות
!תחילת כהונה
!סיום כהונה
!הערות
|-
|זאב מרגלית
|1980
|1985
|
|-
|אורי שילו
|1985
|1995
|שתי כהונות
|-
|אלברט מוספיה
|1995
|1999
|
|-
|רות גדות
|1999
|2005
|
|-
|חנה קלר
|1 באפריל 2005
|2012
|כהונתה הוארכה בשנתיים
|-
|חנה פסובסקי-קפלן
|2012
|2018
|
|-
|עליזה יעקבי
|1 בפברואר 2018
|31 בינואר 2022
|התפטרה
|-
|מאיר פוקס
|1 פברואר 2022
|31 באוגוסט 2022
|מילוי מקום
|-
|ליאורה חביליו
|1 ספטמבר 2022
|
|
|}

==קישורים חיצוניים==
* [https://www.gov.il/he/departments/units/unit_police_prison_ombudsman נציבות הקבילות] באתר המשרד לביטחון הפנים

==הערות שוליים==

קטגוריה:המשרד לביטחון הפנים
קטגוריה:ישראל: נציבי תלונות
שעון נוכחות

שעון נוכחות ביומטרי
שעון נוכחות משמש בעיקר לרישום נתוני כניסה של עובדים לעבודה ויציאה ממנה, לשם חישוב הזכויות הנובעות מנוכחותם בעבודה (בהתאם ל לחוק שעות עבודה ומנוחה, שעון נוכחות הוא דרך המלך לרישום נוכחות העובדים, רישום שעל פי סעיף זה המעסיק מחויב לו). בנוסף משמש שעון נוכחות לרישום כניסה לחדרים מסוימים במקום העבודה, כגון חדר אוכל או מתקן מאובטח, וכן ניתן להשתמש בו לרישום התחלה וסיום של פרויקט במהלך יום העבודה. 

קיים מגוון רחב של שעוני נוכחות: 
* שעון נוכחות מכני, שבו הנתונים נרשמים על גבי כרטיס קרטון אישי, ודורשים לאחר מכן הקלדה לשם עיבודם במחשב.
* שעון נוכחות מגנטי, שזיהוי העובד נעשה בו באמצעות העברת כרטיס מגנטי בשעון, ורישום הנתונים נעשה על אמצעי המאפשר העברה ישירה למחשב.
* שעון נוכחות בכרטיס קרבה (RFID), שהשימוש בו מעט נוח יותר מאשר בשעון נוכחות מגנטי, משום שדי להעביר את כרטיס הקרבה בקרבת השעון, ולא ממש בו. 
* שעון נוכחות ביומטרי, המזהה את העובד בעזרת מידע ביומטרי אישי. להבדיל משעוני הנוכחות הקודמים, שבהם אין זיהוי ודאי של העובד, עקב היכולת להעביר את הכרטיס המזהה מאדם אחד לאחר, שעון זה מבטיח זיהוי אמין (זיוף טביעת אצבע אפשרי, אך מצריך מאמץ רב במידה ניכרת מהעברת כרטיס מגנטי מאדם לאדם). כמו כן, בשעון ביומטרי אמצעי הזיהוי נמצא תמיד עם העובד, ואין חשש שיישכח או יאבד.
** סוגי טכנולוגיית הזיהוי בשעוני נוכחות ביומטריים מגוונת למדי כיום. ניתן לזהות עובד בעזרת טביעת אצבע, זיהוי כף יד, זיהוי ורידים, זיהוי פנים, זיהוי קשתית וזיהוי קרנית. איכות השעון (המתבטאת גם במחירו) מתבטאת בין היתר באיכות, ברמת ובדיוק הזיהוי הביומטרי.
** ב-15 במרץ 2017, פסק בית הדין הארצי לעבודה שאסור למעביד לחייב עובד למסור טביעת אצבע לצורך דיווח נוכחות.
* כיום ניתן לראות גם גישה חדשה בתחום שעוני הנוכחות. במקום שעון נוכחות פיסי המותקן על הקיר, ניתן לדווח נוכחות באמצעות אפליקציות סלולריות, המאפשרות רישום העובדים גם מחוץ למקום העבודה, יחד עם שילוב נתוני GPS על מיקומם.

== קישורים חיצוניים==

* 

== הערות שוליים ==

קטגוריה:שוק העבודה
נוכחות
ארמון הנציב במלחמת ששת הימים

מובלעת ארמון הנְציב לאורך [[הקו העירוני]]
אנדרטה בטיילת ארמון הנְציב לנופלים מחטיבת ירושלים בקרבות באזור במלחמת העצמאות ובמלחמת ששת הימים
אנדרטת חטיבת ירושלים לנופלים בכיבוש אזור ארמון הנְציב במלחמת ששת הימים
ארמון הנְציב הוא מבנה שהוקם בירושלים בתקופת המנדט הבריטי כדי לשמש כמקום מגוריו וכלשכתו של הנְציב העליון הבריטי. מתחם ארמון הנְציב, הממוקם על פסגת הר אצל (ג'בל מוכבר - ההר הכביר, או "הר העצה הרעה") הצופה מדרום מזרח על העיר העתיקה, היה המקום שבו פרצו הקרבות הקרקעיים בחזית ירושלים במלחמת ששת הימים.

ביום שני, 5 ביוני 1967, בשעה 9:47, הצטרפו הירדנים למהלך התקפי במסגרת מלחמת ששת הימים בהרעשה ארטילרית וירי מנשק קל כנגד עמדות הקו העירוני והר הצופים. בשעה 13:00 השתלטה פלוגה של הלגיון הירדני על מפקדת משקיפי האו"ם ב"ארמון הנְציב". כך נוצר רצף של שליטה קרקעית עם מוצב הנקניק ששכן על רכס שעליו יושבת כיום שכונת תלפיות מזרח לכיוון הכפר צור באהר. החילים הירדנים ירו מתוך הארמון לעבר חוות הלימוד שליד הארמון. קודם לכן, בשעה 12:30, הגיעו פלוגות ב' ו-ה' לחוות הלימוד ונערכו להגנה על המקום. בשעה 13:30 דיווחו שלושת החיילים בעמדת התצפית "הבית הבודד" למפקדת הקו העירוני על תנועה של חיילים ירדנים בחורשה מסביב לארמון. מפקד הקו העירוני רפי בנבנשתי הפעיל אש מרגמות על הכוח הירדני. בשעה 14:00 החלו חיילים ירדנים לנוע מארמון הנְציב מערבה לכיוון חוות הלימוד. מג"ד 161 אשר דר (דרייזין) הפעיל את פלוגה ה', פלוגה ב' ואש מרגמות על התוקפים שנסוגו מיד.

בהתאם לתוכנית שהציע קצין המבצעים של חטיבה 16, ריכזה החטיבה כוח להתקפת נגד במחנה אלנבי ובחוות הלימוד. למפקד הכוח מונה מפקד גדוד חיל רגלים 161 סא"ל אשר דר. הכוח כלל את הסיירת הירושלמית בפיקוד יוסי לנגוצקי, שתי מחלקות טנקים מפלוגת הטנקים הסודית בפיקוד המ"פ רס"ן אהרון קמארה, ופלוגה ה' מגדוד 161 בפיקוד סרן אברהם בורנשטיין. פלוגה ב' בפיקוד דודו פרלשטיין הייתה העתודה לכוח. 

בשעה 15:15 החלה ההתקפה כשהיא מובלת על ידי שני טנקים, שבעקבותיהם שבעה זחל"מים של הסיירת, מחלקת ג'יפים ומחלקת תולר. פלוגה ה' נעה רגלית אחרי הכוח הפורץ. בערפל הקרב חלפו הטנקים וחמישה מזחל"מי הסיירת על פני מבנה הארמון והמשיכו ישירות ל"גבעת האנטנה" - שעליה הוצבו אנטנות התקשורת של מטה המשקיפים. מפקד הסיירת גילה את הטעות של הכוח העיקרי פוצץ את השער וחדר אל תוך המבנה. בסריקה של הארמון נתגלו באחד החדרים משקיפי האו"ם ומשפחותיהם, והם פונו אל ירושלים המערבית. פלוגת ה' פנתה לכוון החורשה הסמוכה לארמון מצפון וניהלה קרב קשה עם חיילי הלגיון הירדני שהתבצרו במקום. לוחם הסיירת זרח אפשטיין החזיר את המומנטום להתקפה וסייע לטיהור החורשה. בשעה 15:40 הושלם כיבוש מתחם ארמון הנְציב ובאופן זמני הורד דגל האו"ם מראש המגדל ובמקומו הונף דגל ישראל. בקרב זה נהרגו 4 לוחמי החטיבה הירושלמית ו-25 מחיילי הלגיון הירדני.

עיתונאי עיתון הארץ דני רובינשטיין מספר את זכרונותיו מהקרב:

==קישורים חיצוניים==
* 
* [https://web.archive.org/web/20100831182332/http://www.givathatachmoshet.org.il/jerusalem-division חטיבת ירושלים - כיבוש ארמון הנציב]

==הערות שוליים==

קטגוריה:ירושלים במלחמת ששת הימים
M21

M21 (מ-Messier 21, או NGC 6531) הוא צביר פתוח בקבוצת הכוכבים קשת הנמצא במרחק של כ-4,250 שנות אור ממערכת השמש ומכיל בין 50 ל-60 כוכבים.

== היסטוריה ==
הצביר התגלה על ידי שארל מסיה ב-5 ביוני 1764 ותואר על ידיו כ"צביר כוכבים מדרגת בהירות נראית 8-9, סמוך ל-M20 ומוקף בערפול קל". ויליאם הרשל ציין בשנת 1786 כי הצביר עשיר ובהיר יחסית וג'ון הרשל הוסיף מאוחר יותר כי זהו צביר דחוס.

לצביר דרגת בהירות 6.5 וניתן לזהותו באמצעות משקפת פחות ממעלה מצפון-מזרח לערפילית הטריפיד וכש-2.5 מעלות מדרום מזרח לכוכב μ (מו) בקשת. כוכבי הצביר הבהירים ביותר הם מדרגת בהירות 8, ובאמצעות טלסקופ חובבים ניתן להבחין בעשרות כוכבים נוספים בדרגות בהירות 9-12.

== מאפייני הצביר ==
קוטרו של הצביר כ-16 שנות אור ומרחקו ממערכת השמש הוא כ-4,250 שנות אור כך שגודלו הזוויתי הוא כ-13 דקות קשת. הצביר דחוס למדי במרכזו ורוב כוכביו הם כוכבים צעירים וחמים מסוג ספקטרלי B. הבהירים ביותר הם ענקים כחולים מסוג ספקטרלי B0 שאורך חייהם הוא קצר למדי, כך שגילו של הצביר מוערך בכ-4.6 מיליוני שנים בלבד.

== קישורים חיצוניים ==

* [http://messier.seds.org/m/m021.html M21] בקטלוג מסיה באתר SEDS.
* 

21
21
קטגוריה:קבוצת הכוכבים קשת
הלמוט ראן

הלמוט ראן (גרמנית: Helmut Rahn; 16 באוגוסט 1929, אסן – 14 באוגוסט 2003) היה כדורגלן גרמני, ששיחק בעמדת הקיצוני ימני. כבש את שער הניצחון בגמר מונדיאל 1954 נגד הונגריה.

== קריירה ==
=== קריירת מועדונים ===
ראן החל את קריירת המשחק שלו בשלוש קבוצות נוער בגרמניה המערבית, בהן שיחק בסך הכל בין 1938 ל-1951. התקופה המוצלחת ביותר שלו במדי קבוצת בוגרים הייתה בקבוצת רוט-וייס אסן, בה שיחק בין 1951 ל-1959 והיה אחד מהשחקנים הקבועים בהרכב. הוא זכה עמה בגביע הגרמני ב-1953, ובאליפות גרמניה ב-1955. בעונת 1959/1960 הוא שיחק עבור פ.צ. קלן, ולאחר מכן עבר לספורטקלאב אנסחדה מהולנד, שם שיחק עד 1963 וחזר לגרמניה. לאחר חזרתו חתם במדי דיסבורג, אך בשנתיים ששיחק שם לא זכה להצלחה רבה, ובסופו של דבר נאלץ לפרוש בגלל פציעה בברך. ביחד עם הנס שפר הוא היה אחד מחברי סגל 1954 שפרשו. לאורך הקריירה שלו שיחק בעיקר כקיצוני ימני.

האנדרטה לזכר ראן

=== נבחרת ===
הוא זכה לעיקר פרסומו בכדורגל הגרמני בזכות הישגיו במדי נבחרת גרמניה המערבית במשחק הגמר של מונדיאל 1954. גרמניה המערבית, שהפתיעה את הפרשנים בעצם הגעתה לגמר, שיחקה נגד נבחרת הונגריה, שלא הפסידה באף משחק במשך ארבע השנים שקדמו לגמר. גרמניה פיגרה 0–2 בדקה השמינית של המשחק, אך הצליחה להשוות כשראן מבשל את השער הראשון ומבקיע את השער השני. כ-6 דקות לפני סוף המשחק קלט ראן מסירה של הכדור מחוץ לרחבת העונשין, חלף על פני שחקן הגנה הונגרי, והצליח להבקיע שער ניצחון רגע אחד לפני שתוקל. משחק זה נודע בגרמניה כ"נס של ברן", והוא נחשב אחד הסממנים לשיקום המורל הגרמני לאחר התבוסה במלחמת העולם השנייה.

ראן היה גם שותף להגעת הנבחרת הגרמנית לחצי הגמר של מונדיאל 1958. בזכות השער שלו באותו מונדיאל נגד נבחרת יוגוסלביה הוא היה באותה תקופה במקום השלישי בטבלת המבקיעים הכללית של המונדיאלים עם 10 שערים (אחרי ז'יסט פונטיין ושנדור קוצ'יש), וכן השחקן הראשון בהיסטוריה שמבקיע ארבעה שערים לפחות בשני מונדיאלים שונים. לזכותו גם 20 שערים ב-40 הופעות במדי נבחרת גרמניה המערבית.

== לאחר הפרישה ==
לאחר פרישתו מכדורגל הוא החל בעסק למכירת מכוניות באסן. הוא מת באסן יומיים לפני יום הולדתו ה-74. הסרט "הנס של ברן" (Das Wunder von Bern) הוקדש לזכרו על ידי הבמאי שנקה וורטמן. ב-11 ביולי 2004, חמישים שנים לאחר המשחק בברן, הוצב פסל בגודל מלא לזכרו ליד אצטדיון גאורג-מלכס באסן, בכיכר הקרויה גם כן על שמו.

== תארים ==
===קבוצתיים===
;רוט-וייס אסן 
*אליפות גרמניה: 1955
*הגביע הגרמני: 1952/53
;נבחרת גרמניה
*גביע העולם: 1954
;אישיים
*נעל הכסף בגביע העולם: 1954
*הנבחרת המצטיינת בגביע העולם: 1954
*מקום שני בכדור הזהב: 1958

==קישורים חיצוניים==

* [https://web.archive.org/web/20080919154014/http://web.ard.de/special/helden1954/pages/2441.php?ch=3 הנס של ברן] באתר ARD
* 

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני רוט-וייס אסן
קטגוריה:כדורגלני פ.צ. קלן
קטגוריה:כדורגלני דיסבורג
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:גרמנים שנולדו ב-1929
קטגוריה:גרמנים שנפטרו ב-2003
למפרט מהרספלד

למפרט מהרספלד (בגרמנית: Lampert von Hersfeld; בצרפתית: Lambert d'Hersfeld; בערך 1024–1088) היה כותב דברי הימים שיצירתו "רשומות היסטוריות" (Annals - אנלים) נודעה כמקור עיקרי להיסטוריה של גרמניה ושל האימפריה הרומית הקדושה במשך המאה ה-11.

==ביוגרפיה==
למפרט נולד בתורינגיה או בפרנקוניה. ב-15 במרץ 1058 הפך לנזיר במנזר הרספלד של מסדר הבנדיקטינים (שחורבותיו נמצאות כיום בעיירה באד הרספלד במדינת הסן בגרמניה), וב-16 בספטמבר של אותה שנה הוסמך ככומר בעיר אשאפנבורג בבוואריה ולכן יש מקומות בהם מתייחסים אליו כלמפרט מאשאפנבורג. באותה שנה עלה לרגל לירושלים וביקר במספר מנזרים של הבנדיקטינים. ב-1059 שב לגרמניה ושימש כספרן וכמורה בסמינר לכמרים בהרספלד.

ב-1071 ביקר במנזרים של זיגבורג ושל זאלפלד כדי להתחקות אחר הרפורמות מייסודו של מנזר קלוני שבצרפת. היות שהיה תומך נלהב של תקנון בנדיקטוס, למפרט מהרספלד התנגד לרפורמה זו. ב-1077 נאלץ לעזוב את הרספלד בגלל תמיכתו באפיפיור גרגוריוס השביעי במאבקו נגד היינריך הרביעי, קיסר האימפריה הרומית הקדושה. הוא עבר לבישופות האזונגן (כיום העיר צירינגן במחוז קאסל במדינת הסן בגרמניה). ב-1078 כתב את יצירתו "רשומות היסטוריות", וב-1082 התמנה לאב הראשון של מנזר האזונגן.

==יצירה==
יצירתו העיקרית של למפרט מהרספלד היא "רשומות היסטוריות" שנכתבה ב-1078 ופורסמה לראשונה ב-1522. אם כי יצירה זו כוללת היסטוריה של העולם עד 1077, רק התקופה המתחילה ב-1040 היא פרי עטו. החל ב-1069, תיאורו ההיסטורי לובש צורה עלילתית ורבת עוצמה. בשל בהירות המחשבה, סגנון וכישרון הכתיבה של למפרט מהרספלד יצירה זו נחשבת כאחד משיאיה של ספרות המאה האחת עשרה.

בין המאורעות החשובים המתוארים בספרו זה נכללת ההליכה לקנוסה. אך האמת ההיסטורית נפגמת בשל היות המחבר תומך נלהב של האפיפיור גרגוריוס השביעי במאבקו נגד היינריך הרביעי. מלומדים רבים מציינים כי למפרט מהרספלד תיאר את היינריך הרביעי באופן מסולף ורחוק מלהיות חסר פניות.

בנוסף על יצירה גדולה זו, למפרט מהרספלד כתב יצירות קטנות יותר ובהן הגיוגרפיה של הארכיבישוף לולוס ממיינץ (710–786) שייסד את מנזר הרספלד.

==קישורים חיצוניים==

* 

קטגוריה:היסטוריונים מימי הביניים
קטגוריה:כרוניקנים גרמנים
קטגוריה:היסטוריונים גרמנים
קטגוריה:ילידי 1025
קטגוריה:נפטרים ב-1085
אוליבייה רולנז'ה

אוליבייה רולנז'ה, 2010
אוליבייה רולנז'ה (בצרפתית: Olivier Roellinger; נולד ב-14 בספטמבר 1955) הוא שף צרפתי.

==ביוגרפיה==
אוליבייה רולנז'ה נולד בקנקאל שבצפון ברטאן. סבו מצד אביו היה סוחר מאלזס שלפני מלחמת העולם השנייה התיישב בקנקאל, אמו היא ברטונית, נצר לז'אן שואן. רולנז'ה הוא מהנדס כימיה במקצועו ואשתו ז'אן רוקחת. כשהיה בן 24 תקפה אותו כנופיית צעירים ברחובות העיר סן-מלו הסמוכה והכתה אותו מכות אנושות, לקח לו שנתיים להתאושש, במהלכן הוא ישב על כיסא גלגלים. כשהתאושש החליט רולנז'ה לעסוק במקצוע שיהיה בנוי על רגשות ולא על השכל ולכן נהפך לטבח. הוא למד חצי שנה בבית ספר לבישול וב-1982 פתח את מסעדתו לה מזון דה בריקור (Les maisons de bricourt) בקנאקאל, מעל למסעדה פתח מלון בוטיק. במדריך גו מיו ב-1984 זכה ב-15 נקודות, באותה שנה זכה בכוכב במדריך המישלן, ב-1988 זכה בשני כוכבי מישלן ב-1994 ב-19 נקודות בגו מיו וב-1995 כינהו גו מיו "הטבח הטוב באירופה" ובחר בו לשף השנה, ב-2006 זכה לשלושה כוכבי מישלן.

רולנז'ה משתית את מטבחו על מיטב פירות הים והדגים שנידוגים באוקיינוס האטלנטי ומוגשים במסעדתו בשיא הטריות עם בישול מועט, הוא מגדל בחצר ביתו ירקות. בכל חופשותיו כשהמסעדה הייתה סגורה הוא נוסע לחופשות בהודו, תאילנד ודרום אמריקה ומביא משם תבלינים למסעדה. רולנז'ה לא משתמש בשמנת, חמאה, שמן זית ושום וגם לא נעזר בצירי עוף, בשר או דגים. כל הרטבים מבוססים על ציר ירקות המועשר באמולסיות מזוקקות של תבלינים אורינטליים. הוא מבשל עם מעט מרכיבים ובלי טיגון.

בכפר סן-מלואר דז-אונד פתח את המלון מזון רישה (MAISON RICHEUX) ומסעדה לה קוקיאז' (LE COQUILLAGE), שהיא מעין ביסטרו ימי; שני המלונות (ביחד עם לה מזון דה בריקור) שבבעלותו הם רלה א שאטו ובבעלותו מלון נוסף. יש לו גם חברה ליבוא תבלינים, מעדנייה, בית תה ובית ספר לבישול והוא עורך מסעות שיט לאורך חופי ברטאן.

ב-2008 הודיע רולנז'ה שהוא יסגור את מסעדת העילית שלו, יחזיר את כוכבי המישלן ויעבור לבישול פשוט יותר, זאת מכיוון שפיזית קשה לו לבשל, תוצאה של התקיפה שעבר שלושים שנה קודם לכן. כיום (2010) הוא שומר על 19 נקודות בגו מיו, אך ללא כוכבי מישלן.

בנובמבר 2009 נבחר לסגן נשיא של רשת רלה א שאטו.

ב-16 במרץ 2011 קיבל את אות מפקד מסדר האמנויות והספרות.

==לקריאה נוספת==
* אביטל ענבר, התענוגות של צרפת, אריה ניר מודן, תשנ"ז 1997. עמ' 23, 27, 173, 391-384, 393-392, 394, 395, 396.
* שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 111.
* אבי אפרתי, "במטבחו של יורד הים", על השולחן 159, מאי 2004, עמ' 72–78.

==קישורים חיצוניים==

* 
* [http://www.dininginfrance.com/roellinger.htm אוגדן כתבות על רולנז'ה באתר dininginfrance]
* אביטל ענבר, [http://www.masa.co.il/popup/print.php?ctype_id=1&cid=223 בישול צרפתי: תבנית נוף מולדתם], מסע אחר

קטגוריה:שפים צרפתים
קטגוריה:צרפתים שנולדו ב-1955
הונג דוק-יונג

הונג דוק-יונג (קוריאנית: 홍덕영; , סיאול) היה כדורגלן, מאמן ושופט כדורגל דרום קוריאני, אחד הכדורגלנים הראשונים ששיחקו במדי נבחרת קוריאה הדרומית.

== קריירה ==
הונג החל את קריירת הכדורגל שלו בבוסונג קולג', וכעבור שנים אחדות הצטרף לאוניברסיטת קוריאה, בה שיחק בעיקר כמגן. ב-1946 הקימה התאחדות הכדורגל הדרום קוריאנית את הנבחרת הלאומית, והונג הוצב בעמדת השוער. ב-11 באפריל 1947 הגיעה הנבחרת לשאנגחאי, שם שיחקה חמישה משחקים נגד קבוצת חובבים מקומית. הונג השתתף בכל המשחקים. הוא היה שוער הנבחרת גם ב-1948. כעבור שש שנים הוא עמד בשער הנבחרת במונדיאל 1954 שנערך בשווייץ. הוא הפגין יכולת ירודה בטורניר, כאשר נבחרתו מפסידה לנבחרת הונגריה בתוצאה 0 - 9 ולנבחרת טורקיה בתוצאה 0 - 7. 16 השערים שספג במונדיאל אחד הם שיא שלילי בתולדות הטורניר.

לאחר פרישתו החל לעבוד כשופט כדורגל, וכיהן בתפקיד בין 1957 ל-1967, ובין 1959 ל-1962 אף אימן את קבוצת הכדורגל של אוניברסיטת קוריאה. בין 1969 ל-1976 אימן את קבוצת הכדורגל של בנק סיאול, שהיא קבוצה חובבנית שאינה קיימת עוד. ב-1971 מונה למאמן נבחרת קוריאה הדרומית, וכיהן בתפקיד במשך שנה. הוא כיהן כחבר הוועדה המבצעת של ההתאחדות הקוריאנית ב-1960, 1962, 1967 ו-1972 עד 1974. בין 1985 ל-1986 כיהן כסגן נשיא ההתאחדות, והיה גם חבר בוועדה המארגנת של מונדיאל 2002, שנערך ביפן ובקוריאה הדרומית.

ב-1974 העניקה לו פיפ"א פרס מיוחד כהוקרה על תרומתו לתחום השיפוט. שמו הוסף להיכל התהילה של הכדורגל הקוריאני במרץ 2005. בשלהי חייו סבל מעיוורון כתוצאה מסוכרת.

==קישורים חיצוניים==

קטגוריה:כדורגלנים דרום קוריאנים
קטגוריה:כדורגלני מונדיאל 1954
קטגוריה:שוערי כדורגל דרום קוריאנים
קטגוריה:מאמני כדורגל דרום קוריאנים
קטגוריה:מאמני נבחרת קוריאה הדרומית בכדורגל
קטגוריה:ילידי 1921
קטגוריה:נפטרים ב-2005
קטגוריה:דרום קוריאנים שנפטרו במאה ה-21
מכללת בית רבקה

מכללת בית רבקה (מכונה גם אשכילה) היא מכללה חרדית השייכת לחסידות חב"ד, ונמצאת בכפר חב"ד ב'.

== מאפייני המכללה ==
המכללה נוסדה בשנת 1957, על ידי אגודת חסידי חב"ד בישראל, ביוזמתו, בעידודו ובברכתו של הרבי מלובביץ', במטרה להכשיר מורות, גננות ומחנכות ברוח חסידות חב"ד, אולם בעשור האחרון נפתחו במכללה מגמות לימוד נוספות מלבד חינוך, וכן נפתח מרכז העשרה נפרד לגברים ולנשים ושמו "אשכילה".

המכללה מעניקה תעודות הוראה לנשים ולגברים בלימודים נפרדים. כמו כן, המכללה לא מעניקה תארים אקדמיים אלא תארים אקוויוולנטיים המעניקים דרגת שכר שווה לתואר אקדמי. במכללה קיימים לימודים לדרגת BA אקוויוולנטי בהוראה ו-MA אקוויוולנטי בהוראה<ref></ref>. מכללת בית רבקה היא היחידה בארץ המעניקה תואר MA אקוויוולנטי.

מלבד הוראה במכללה קיימות מגמות לתחומים נוספים ומגוונים, ובהם במכללה ישנו גם בית ספר ללימודי תעודה והכשרה מקצועית בו נלמדים לימודי חשבות שכר, ריתמיקה לגננות, גרפיקה ממוחשבת, מזכירות רפואית ואף פאנות, ספרות ואיפור.

דגש מיוחד מושם במכללה על שיעורים בנושאים שונים בתורת החסידות בכלל ובתורת חב"ד בפרט, חלק מן ההתנסות בהוראה משולב בפעילות 'מבצעים', האופייניים לחסידות חב"ד ופעילות המשלבת אימוני הוראה יחד עם פעילות בשטח הפצת היהדות<ref></ref>. המכללה כמו רוב בתי הספר של חב"ד כפופה לזרם הממלכתי דתי<ref></ref>, ולא כמו בשאר המוסדות החרדיים<ref></ref>.

בין מבני המכללה נמצאים מעבדות מחשבים, אולפן רדיו ואולפני עריכה, מרכזיה פדגוגית, אודיטוריום<ref></ref>.

מייסד המכללה בכפר חב"ד ב' ויו"ר המכללה היה הרב שמואל חפר.

המכללה שוכנת בכפר חב"ד ב' ונראית מכביש ירושלים תל אביב, וישנן בה דירות שמשמשות כפנימייה לבנות המתגוררות במקומות מרוחקים.

למכללה סניפים בירושלים, בצפת ועוד. כמו כן קיים מוסד בית רבקה מקביל בארצות הברית בקראון הייטס, ובמדינות נוספות.

== קישורים חיצוניים ==
* 
* [http://www.rivka.org.il/download/files/עט.pdf מידעון המכללה]
*[http://www.rivka.org.il/download/files/כולן%20כאן%20חבדניקיות%20כתבה%20מלאה.pdf כאן כולם חב"דניקיות], עיתון פנימה

== הערות שוליים ==

קטגוריה:כפר חב"ד
קטגוריה:בוגרות מכללת בית רבקה
יואב פלג

יואב פלג (במקור: פליק קמפף) (1902 - 2 ביוני 1996) היה ניצב במשטרת ישראל והממונה על משרד המשטרה.

פלג הצטרף לכוחות הביטחון בתקופת המנדט הבריטי, שירת במשטרה המעולה (הז'נדרמריה הפלשתינאית), למד במסגרת זו איתות וקשר שאותם הביא ל"הגנה" והדריך נושא זה בקורס "איטליה". שירת בארגון "ההגנה" כמפקד גוש ובמשטרת תל אביב. בשירותו כשוטר היה חבר המשטרה המיוחדת, עבד כשוטר רוכב, ומאוחר יותר הצטרף למשטרת המנדט. במלחמת העולם השנייה שירת בצבא הבריטי.

עם הקמת מדינת ישראל היה מראשוני משטרת ישראל. במאי 1948 מונה פלג למפקד נפת תל אביב בדרגת סגן מפקח. בין השנים 1949 - 1958 היה מפקד מחוז תל אביב, ולאחר מכן עבר לפקד על מחוז ירושלים. באוגוסט 1961 מונה למנהל משרד המשטרה.

==קישורים חיצוניים==
* 

==הערות שוליים==

קטגוריה:ניצבי משטרת ישראל
קטגוריה:מפקדי מחוז ירושלים במשטרת ישראל
קטגוריה:מפקדי מחוז תל אביב במשטרת ישראל
קטגוריה:לוחמי הבריגדה היהודית
קטגוריה:לוחמי ההגנה
קטגוריה:אנשי משטרת המנדט
קטגוריה:מנכ"לי המשרד לביטחון הפנים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1902
קטגוריה:ישראלים שנפטרו ב-1996
הצורפים

מפעל הצורפים ב[[כפר דניאל]]
חנות הצורפים ברחוב ויצמן בתל אביב
פמוטי כסף בעיצוב הצורפיםהצורפים היא חברה ישראלית לעיצוב וצורפות כלי כסף ויודאיקה.

== היסטוריה ==
בשנות ה-40 של המאה ה-20 יוסף מרדינגר, וילהלם קרנר ומיכאל שטיינמץ למדו יחד צורפות כסף בעירם צ'רנוביץ ברומניה. אחרי מלחמת העולם השנייה עלו שלושתם לארץ ישראל, והקימו את "הצורפים" בשנת 1952, תחילה כסדנא במטבח של אחד השותפים ובהמשך בבית מלאכה בתל אביב.

בשנת 1983 משפחת מרדינגר רכשה את חלקם של שותפיה ב "צורפים", ועד היום החברה בבעלותם. כיום מוביל את החברה האמן והמעצב יעקב מרדינגר, בנו של יוסף. לחברה שלוש-עשרה חנויות בפריסה ארצית, סדנת ייצור ובית עיצוב ופיתוח, ומועסקים בה למעלה ממאתיים אומני צורפות. חנות המפעל ומרכז מבקרים נמצאים בכפר דניאל.

== מוצרי החברה ==
הצורפים מייצרת ומעצבת מעל 300 כלי כסף בשנה, בעבודת יד של אומנים וצורפים ידועי שם. התמחות החברה היא בכלי כסף אמנותיים, מתנות, כלי שולחן, פמוטים ופרטי יודאיקה.

== קישורים חיצוניים ==
* 

קטגוריה:ישראל: תעשייה
הכף המערבי

הכף המערבי (באנגלית: Western Cape) היא אחת מתשע פרובינציות דרום אפריקה. בירת הפרובינציה והעיר הגדולה ביותר בה היא קייפטאון.

הפרובינציה שוכנת בדרום-מערבה של דרום אפריקה, וגובלת מצפון בכף הצפוני, ממזרח בכף המזרחי, מדרום באוקיינוס ההודי, וממערב באוקיינוס האטלנטי.

==גאוגרפיה==

==היסטוריה==

==דמוגרפיה==
===התפלגות גזעית===
{| class="wikitable"
|-
! colspan="5" | הקבוצות הגזעיות באוכלוסיית הכף המערבי
|-
| צבעוניים || 2,840,404 || 48.78% || ||rowspan="5"| x173px
|-
| שחורים || 1,912,547 || 32.85% ||width="250px"| 
|-
| לבנים || 915,053 || 15.72% || 
|-
| אסייתים || 60,761 || 1.04% || 
|-
| אחר || 93,969 || 1.61% || 
|}

===התפלגות לשונית===
{| class="wikitable"
|-
! colspan="5" | השפות המדוברות באוכלוסיית הכף המערבי 
|-
| אפריקאנס || 2,820,643 || 49.70% ||width="250px"| ||rowspan="5"| x173px
|-
| קוסה || 1,403,233 || 24.72% || 
|-
| אנגלית || 1,149,049 || 20.25% || 
|-
| סותו || 64,066 || 1.13% || 
|-
| אחר || 238614 || 4.2% || 
|}

===פריסת אוכלוסין===
{| class="wikitable"
|-
! colspan="4" | פריסת אוכלוסיית הכף המערבי
|-
| |}

==חלוקה מנהלית==
{| width="795" class="wikitable"
|-
! colspan="7" | מחוזות ומטרופולינים בכף המערבי
|}
{| width="795"
|-
| colspan="7" | <center>530px
|}
{| width="795" class="sortable wikitable"
|-
! מפתח !! שם !! שם מלא רשמי !! בירה !! שטח<small>(בקמ"ר)</small> !! אוכלוסייה<small>(2011)</small> !! מספררשויות
|-
| bgcolor="#8DD3C7" width="40px"| <center>C</center>|| מטרופולין קייפטאון || <div class="mw-content-ltr">City of Cape Town Metropolitan Municipality</div> || קייפטאון || 2,460 || 3,740,026 || 1
|-
| bgcolor="#BEBADA" width="40px"| <center>6–10</center>|| מחוז קייפ ווינלנדס || <div class="mw-content-ltr">Cape Winelands District Municipality</div> || ווסטר || 22,309 || 787,490 || 5
|-
| bgcolor="#80B1D3" width="40px"| <center>15–21</center>|| מחוז אדן || <div class="mw-content-ltr">Eden District Municipality</div> || ג'ורג' || 23,331 || 574,265 || 7
|-
| bgcolor="#FFFFB3" width="40px"| <center>1–5</center>|| מחוז וסט קוסט || <div class="mw-content-ltr">West Coast District Municipality</div> || מורסבורג || 31,104 || 391,766 || 5
|-
| bgcolor="#FB8072" width="40px"| <center>11–14</center>|| מחוז אוברברג || <div class="mw-content-ltr">Overberg District Municipality</div> || ברדאסדורפ || 11,405 || 258,176 || 4
|-
| bgcolor="#FDB462" width="40px"| <center>22–24</center>|| מחוז הקרו המרכזי || <div class="mw-content-ltr">Central Karoo District Municipality</div> || בופורט וסט || 38,854 || 71,011 || 3
|}

==ראו גם==
* כף התקווה הטובה (פרובינציה)

==קישורים חיצוניים==

* 

* [https://web.archive.org/web/20071126003322/http://www.tourismcapetown.co.za/ אתר רשות התיירות של הכף המערבי]
* 

==הערות שוליים==

*
קטגוריה:דרום אפריקה: פרובינציות